CELEX: 62022TN0099
Language: fi
Date: 2022-02-18 00:00:00
Title: Asia T-99/22: Kanne 18.2.2022 – Sberbank Europe v. EKP

10.5.2022   
            
            
               FI
            
            
               Euroopan unionin virallinen lehti
            
            
               C 191/28
            
         
      Kanne 18.2.2022 – Sberbank Europe v. EKP
      (Asia T-99/22)
      (2022/C 191/37)
      Oikeudenkäyntikieli: englanti
      
         Asianosaiset
      
      
         Kantaja: Sberbank Europe AG (Wien, Itävalta) (edustaja: asianajaja M. Fellner)
      
         Vastaaja: Euroopan keskuspankki
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EKP:n 21.12.2021 tekemän, Sberbank Europea koskevan päätöksen (nro ECB-SSM-2021-ATSBE-12, ESA-2020-00000051) SEUT 263 ja SEUT 264 artiklan nojalla korvaamatta kyseistä päätöstä
               
            
                  —
               
               
                  velvoittamaan vastaajan korvaamaan kumoamiskanteeseen liittyvät oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa 14 kanneperusteeseen.
      
                  1)
               
               
                  Ensimmäinen kanneperuste, jolla väitetään, että EKP:n soveltama eliminointikorko on Euroopan unionin perusoikeuskirjan (jäljempänä perusoikeuskirja) 50 artiklan ja Euroopan ihmisoikeussopimuksen (jäljempänä ihmisoikeussopimus) vastainen kaksinkertainen seuraamus.
               
            
                  2)
               
               
                  Toinen kanneperuste, jolla väitetään, että EKP:n 21.12.2021 tekemä päätös on perusoikeuskirjan 49 artiklan ja ihmisoikeussopimuksen 7 artiklan vastainen, koska siinä määrätty seuraamus ylittää asetuksen (EU) N:o 1024/2013 (1) 18 artiklan 1 kohdassa asetetut rajat.
               
            
                  3)
               
               
                  Kolmas kanneperuste, jolla väitetään EKP:n päätöksessä Sberbankille asetetun eliminointikoron olevan perusoikeuskirjan 17 artiklan ja ihmisoikeussopimuksen ensimmäisen lisäpöytäkirjan 1 artiklan vastainen.
               
            
                  4)
               
               
                  Neljäs kanneperuste, jolla väitetään, että Euroopan unionista tehdyn sopimuksen 6 artiklassa tarkoitettuja perusoikeuksia ja perusvapauksia on loukattu. Kantajan mukaan res iudicata -periaate on esteenä sille, että EKP asettaa Sberbankille eliminointikoron asetuksen (EU) No 575/2013 (2) 395 artiklassa suurten asiakasriskien rajoituksen ylittämisen perusteella.
               
            
                  5)
               
               
                  Viides kanneperuste, jolla väitetään luottamuksensuojan periaatetta loukatun, koska EKP sovelsi virheellisesti asetuksen (EU) N:o 1024/2013 18 artiklan 1 ja 7 kohdassa hallinnollisten rahoituksellisten seuraamusten määräämistä varten annettuja ohjeita.
               
            
                  6)
               
               
                  Kuudes kanneperuste, jolla väitetään EKP:n rikkoneen ihmisoikeussopimuksen 6 artiklaa.
               
            
                  7)
               
               
                  Seitsemäs kanneperuste, jolla väitetään vastaajan ylittäneen asetuksen (EU) N:o 1024/2013 18 artiklan 1 kohdassa seuraamuksille asetetut rajoitukset.
               
            
                  8)
               
               
                  Kahdeksas kanneperuste, jolla vedotaan Itävallan pankkitoiminnasta annetun lain 99 §:n e momentissa tarkoitetun suhteellisuusperiaatteen loukkaamiseen.
               
            
                  9)
               
               
                  Yhdeksäs kanneperuste, jolla väitetään, että Itävallan pankkitoiminnasta annetun lain 97 §:ää ei voida soveltaa, jos mitään etua ei ole saatu tai mitään menetystä ei ole vältetty.
               
            
                  10)
               
               
                  Kymmenes kanneperuste, jolla väitetään, että EKP:n oikeutta asettaa eliminointikorko rajoitetaan ajallisesti asetuksen (EU) No 468/2014 (3) 130 artiklassa ja Itävallan finanssivalvontaviranomaisista annetun lain 22 luvussa.
               
            
                  11)
               
               
                  Yhdestoista kanneperuste, jolla väitetään, että (EU) No 575/2013 395 artiklan 1 kohdassa säädetään vain yhdestä suuren asiakasriskin rajoituksesta, minkä vuoksi Itävallan pankkitoiminnasta annetun lain 97 §:n 1 momentin 2 kohdassa säädetään vain yhdestä seuraamuksesta kyseisen rajan ylittämisen tapauksessa.
               
            
                  12)
               
               
                  Kahdestoista kanneperuste, jolla väitetään, että Sberbank ei tahallisesti ylittänyt suuria asiakasriskejä koskevaa rajoitusta.
               
            
                  13)
               
               
                  Kolmastoista kanneperuste, jolla väitetään, että Sberbank ei saavuttanut mitään etua eikä välttänyt mitään menetyksiä, jotka pitäisi eliminoida.
               
            
                  14)
               
               
                  Neljästoista kanneperuste, jolla väitetään EKP:n käyttäneen harkintavaltaansa väärin, kun se epäsi asetuksen (EU) N:o 575/2013 396 §:n 1 momentissa tarkoitetun helpotuksen.
               
            
         (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 263).
      
         (2)  Luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26.6.2013 annettu Euroopan parlamentin ja neuvoston asetus (EU) 575/2013 (EUVL 2013, L 176, s. 1).
      
         (3)  Kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) 16.4.2014 annettu Euroopan keskuspankin asetus (EU) N:o 468/2014 (EUVL L 141, s. 1).